2019. aasta autoralli maailmameistrivõistlused
2019. aasta autoralli maailmameistrivõistlused olid autoralli maailmameistrivõistluste 47. hooaeg. Maailmameistrivõistlused koosnesid 13 etapist, mis said alguse Monte Carlo ralliga jaanuaris ning pidid lõppema novembris Austraalia ralliga, kuid ulatuslike maastikupõlengute tõttu jäeti 14. etapp ära. Ott Tänak ja Martin Järveoja kindlustasid maailmameistritiitli eelviimase etapiga, mis jäi viimaseks, ning nad kogusid 263 punkti. Meeskondlikult võitis Hyundai 380 punktiga.